stanford-oval/wikipedia huggingface dataset:
Hurrikaani Katrina
Vaikutukset > Vaikutukset New Orleansissa

Kun Katrina oli ohittanut New Orleansin kaupungin ja pahimman luultiin olevan jo ohi, alkoi suurin osa kaupungista tulvia osan reunavalleista petettyä. Ensimmäiset yritykset paikata reunavallit epäonnistuivat. Lisäksi yli miljoona ihmistä jäi alueella ilman sähköjä, ja puhtaasta juomavedestä ja elintarvikkeista tuli puutetta. Sairaaloista puuttui perustarpeita, kuten antibiootteja, happea ja insuliinia. Kun vielä useita päiviä katastrofin jälkeen kymmenet tuhannet ihmiset odottivat apua, alkoi Yhdysvalloissa esiintyä suurta tyytymättömyyttä viranomaisten tapaan hoitaa kriisiä. Esimerkiksi surkeisiin oloihin Louisiana Superdome -stadionille ahtautuneista ihmisistä viimeiset saatiin evakuoiduksi vasta perjantaina 2. syyskuuta.
New Orleansin kaduilla vellova vesi uhkasi myös aiheuttaa kaupunkiin tautiepidemioita. Tauteja levittävät paitsi mätänevät ruuat ja ulosteet myös vesistöissä viihtyvät hyttyset. Siten viranomaiset ryhtyivät pakkoevakuoimaan viimeisiä kaupunkiin jääneitä ihmisiä. New Orleansin pumppaaminen päästiin aloittamaan tiistaina 6. syyskuuta, eikä siihen ehkä mennytkään useita kuukausia, kuten ensin arvioitiin.
New Orleansissa tapahtui myös jonkin verran ryöstelyä, mutta suurin osa ryösti jokapäivisiä tarvikkeita, kuten ruokaa, vettä, vaippoja ja lääkkeitä. New Orleansissa alkoi kuitenkin levitä huhuja huomattavasti laajemmista levottomuuksista. Huhujen on myöhemmin todettu olleen liioiteltuja, ja ne vaikeuttivat myös pelastustöitä, kun esimerkiksi linja-autonkuljettajat eivät uskaltaneet lähteä hakemaan avuntarpeessa olleita. Paikalliset perustivat myös kodinturvajoukkoja ryöstelyiden pelossa.
Vaikutukset > Öljyteollisuus

Katrina keskeytti öljyn tuotannon yli 90-prosenttisesti sekä öljyn tuonnin ja jalostuksen Meksikonlahden alueella. Kymmenesosa Yhdysvaltojen kuluttamasta raakaöljystä ja miltei puolet maassa tuotetusta bensiinistä tulee rannikon osavaltioiden jalostamoista. Lisäksi 24 prosenttia maakaasusta porataan alueelta tai tuodaan sen kautta. Yhdysvaltain strateginen polttoainevarasto on sijoitettu rannikolle alueelle. Hurrikaani kiihdytti vuoden 2005 energiakriisiä.
Myrskyn vuoksi useita öljynporauslauttoja evakuoitiin Meksikonlahdella, ja jopa 20 porauslautan ilmoitetaan olevan kateissa tai muuten vaurioituneita.
Jälleenrakennus

Aineellisten tuhojen on arvioitu nousevan ennätyksellisen korkeiksi, jopa yli 200 miljardin Yhdysvaltain dollarin. Lennettyään tuhoalueen yli pian Katrinan jälkeen silloinen Yhdysvaltain presidentti George W. Bush sanoi, että jälleenrakennus tulee kestämään vuosia.
Jälleenrakennuksia on myöhemmin kritisoitu voimakkaasti. Globalisaatiokriitikko Naomi Klein on syyttänyt George W. Bushia julkisten varojen tuhlaamisesta kalliisiin yksityisiin yrityksiin, jotka hoitivat työnsä useiden aliurakoitsijoiden kautta. Lisäksi jälleenrakentajia on syytetty muun muassa laittoman työvoiman käytöstä; kansalaisjärjestö Advacement Projectin mukaan jopa 60 % yritysten käyttämistä ulkomaalaisista työntekijöistä sai joko sovittua vähemmän palkkaa tai ei palkkaa lainkaan.
Aiheesta muualla

Yhdysvaltojen kansallinen hurrikaanikeskus
Ylen Elävä arkisto: Hirmumyrsky Katrina paljasti New Orleansin eriarvoisuuden
Tulvaveden alle jäänyt New Orleans, keskellä Louisiana Superdome.
Murtunut suojavalli New Orleansissa.
Kansalliskaartin kuorma-auto vie hätäaputarvikkeita Superdomeen
New Orleans 2005
Runar Gåsström
Julkaisuja

Simons, Lennart; Gåsström, Runar: Intensitetsmätare för stark-strålning : stadgar för Fysikersamfundet i Finland - Suomen fyysikkojen seura r.f. ; medlemsförteckning.  Fysikersamfundet i Finland, 4. Helsingfors:  Fysikersamfundet i Finland, 1948.  OCLC:58170010  (ruotsiksi) Erikoistulostus alkaen Kemistsamfundets meddelanden nr 1-2, 1947.
Behandling av livmoderkrafta med radioaktiv kobald (Co 60)'. Finlands Läkartidning 15/1951
Preliminary Description of a Transistor Pulseheight analyser (Alustava kuvaus transistorin pulssikorkeusanalysaattorista). Natuurkundig Laboratorium der Rijksuniversiteit, Groningen, Intern Rapport 1956
Импульсный вольтметр повышенной точности (Erittäin tarkka pulssivolttimittari). Изв. СО АН СССР № 1 1963
Туннельные диоды и их применение (Tunnelidiodit ja niiden sovellukset). Новосибирск 1964
Käännöksiä

Hallén, Erik Gustaf: Electromagnetic Theory.  London:  Chapman & Hall, 1962.  OCLC:753103919 . 8vo, sivujen määrä 621. Alkuperäinen ruotsinkielinen otsikko oli Elektricitetslära (alkuteos). Erik G. Hallén ruotsinkielisessä wikipediassa.
Aiheesta muualla

Ralph Gräsbeck : Vår medicinska forsknings historia Vem och vad bör vi minnas? Finska Läkaresällskapets Handlingar 1/2001 (Arkistoitu – Internet Archive)
Mikko Pesonen : Fysiikan laitokselle ilmestyi vuonna 1946 mystisen hyvätuloinen assistentti – mikä oli Runar Gåsströmin salaisuus? Yle Historia 5.10.2024
| --- | --- |
Auktoriteettitunnisteet: Henkilöt :  Uppslagsverket Finland
Geneviève Bujold

Geneviève Bujold vuonna 1969
Geneviève Bujold (s. 1. heinäkuuta 1942) on kanadalainen näyttelijä. Hän oli vuonna 1969 ehdolla parhaan naispääosan Oscar-palkinnon saajaksi ja voitti vuonna 1970 Golden Globen.
Bujold syntyi Montréalissa, Québecissä, ja vakiinnutti asemansa kansainvälisenä tähtenä viimeistään roolillaan elokuvassa Tuhannen päivän kuningatar (1969). Myöhempiä rooleja on ollut muiden muassa elokuvissa Troijan naiset (1971), Naisen kahdet kasvot (1976), Kooma (1978), Murha tilauksesta (1979), Köysi kiristyy (1984), Erottamattomat (1988) ja Pinokkion seikkailut (1996).
Bujold on esiintynyt myös ranskalaisissa elokuvissa, kuten Alain Resnais'n La guerre est finiessä (1966). Hänen oli tarkoitus ottaa vakituinen rooli televisiosarjassa Star Trek: Voyager.
Bujold oli vuosina 1967–1973 naimisissa ohjaaja Paul Almondin kanssa. Pari sai yhteisen pojan, ja Genevièvelle on eron jälkeen syntynyt toinen poika, Emmanuel.
Aiheesta muualla

Geneviève Bujold Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Tšekki  Australia  Korea  Alankomaat  Puola 
Henkilöt:  Deutsche Synchronkartei  Deutsche Biographie  Elonet 
Muut:  IdRef
Kansainvälinen tennisliitto

| Kansainvälinen tennisliitto> International Tennis Federation |
| --- | --- |
 ITF:n pääkonttori Lontoossa.
Laji:  tennis
Tyyppi:  urheilujärjestö
Toimialue:  kansainvälinen
Lyhenne:  ITF
Perustettu:  1913
Sijainti:   Lontoo, Iso-Britannia
Presidentti:  David Haggerty
Jäsenyydet:   Kansainvälinen olympiakomitea 
Jäsenet:  211 kansallista tennisliittoa
Aiheesta muualla
Sivusto
Infobox OKNimi-testi OK: 
Kansainvälinen tennisliitto (lyh. ITF, engl. International Tennis Federation) on tenniksen kansainvälinen kattojärjestö, jonka alaisuudessa toimivat maailman 205 kansallista tennisliittoa. ITF perustettiin ILTF-nimisenä (International Lawn Tennis Federation) 1. maaliskuuta 1913 Pariisissa 12 kansallisen liiton kokouksessa. Vuonna 1924 siitä tuli virallinen kansallisten liittojen emojärjestö, jolla oli valta päättää tennikseen liittyvistä asioista yli valtioiden rajojen. 1977 nimestä pudotettiin sana 'lawn' (engl. 'nurmi') - ruohokentät eivät enää olleet hallitseva kenttätyyppi. ITF:n päämaja sijaitsi toiseen maailmansotaan asti Pariisissa, josta se muutti Roehamptoniin, Lounais-Lontooseen. ITF järjestää vuosittain kaksi suurta maajoukkuekilpailua, miesten Davis Cupin ja naisten Fed Cupin.
ITF:n maailmanmestarit

ITF nimeää vuosittain maailmanmestareiksi pelaajat, jotka ovat menestyneet vuoden aikana tenniskiertueella. Valintoja tehdessä painotetaan etenkin pelaajien menestystä Grand Slam -kilpailuissa sekä Davis Cup -ja Fed Cup -maajoukkuekilpailuissa.
ITF on nimesi ensimmäisen kerran miesten ja naisten kaksinpelin maailmanmestarit vuonna 1978. Nykyään ITF nimeää mestarit myös nelinpelipelaajista, junioripelaajista sekä pyörätuolipelaajista.
ITF:n maailmanmestarit > Miesten ja naisten kaksinpeli

| Vuosi | Miesten sarja | Naisten sarja |
| --- | --- | --- |
| 1978 |  Björn Borg |  Chris Evert |
| 1979 |  Björn Borg |  Martina Navratilova |
| 1980 |  Björn Borg |  Chris Evert |
| 1981 |  John McEnroe |  Chris Evert |
| 1982 |  Jimmy Connors |  Martina Navratilova |
| 1983 |  John McEnroe |  Martina Navratilova |
| 1984 |  John McEnroe |  Martina Navratilova |
| 1985 |  Ivan Lendl |  Martina Navratilova |
| 1986 |  Ivan Lendl |  Martina Navratilova |
| 1987 |  Ivan Lendl |  Steffi Graf |
| 1988 |  Mats Wilander |  Steffi Graf |
| 1989 |  Boris Becker |  Steffi Graf |
| 1990 |  Ivan Lendl |  Steffi Graf |
| 1991 |  Stefan Edberg |  Monica Seles |
| 1992 |  Jim Courier |  Monica Seles |
| 1993 |  Pete Sampras |  Steffi Graf |
| 1994 |  Pete Sampras |  Arantxa Sanchez Vicario |
| 1995 |  Pete Sampras |  Steffi Graf |
| 1996 |  Pete Sampras |  Steffi Graf |
| 1997 |  Pete Sampras |  Martina Hingis |
| 1998 |  Pete Sampras |  Lindsay Davenport |
| 1999 |  Andre Agassi |  Martina Hingis |
| 2000 |  Gustavo Kuerten |  Martina Hingis |
| 2001 |  Lleyton Hewitt |  Jennifer Capriati |
| 2002 |  Lleyton Hewitt |  Serena Williams |
| 2003 |  Andy Roddick |  Justine Henin-Hardenne |
| 2004 |  Roger Federer |  Anastasia Myskina |
| 2005 |  Roger Federer |  Kim Clijsters |
| 2006 |  Roger Federer |  Justine Henin-Hardenne |
| 2007 |  Roger Federer |  Justine Henin |
| 2008 |  Rafael Nadal |  Jelena Jankovic |
| 2009 |  Roger Federer |  Serena Williams |
| 2010 |  Rafael Nadal |  Caroline Wozniacki |
| 2011 |  Novak Đoković |  Petra Kvitová |
| 2012 |  Novak Đoković |  Serena Williams |
| 2013 |  Novak Đoković |  Serena Williams |
| 2014 |  Novak Đoković |  Serena Williams |
| 2015 |  Novak Đoković |  Serena Williams |
| 2016 |  Andy Murray |  Angelique Kerber |
| 2017 |  Rafael Nadal |  Garbiñe Muguruza |
ITF:n maailmanmestarit > Miesten nelinpeli

| Vuosi | Pelaajat |
| --- | --- |
1996:  Todd Woodbridge ja  Mark Woodforde
1997:  Todd Woodbridge ja  Mark Woodforde
1998:  Jacco Eltingh ja  Paul Haarhuis
1999:  Mahesh Bhupathi ja  Leander Paes
2000:  Todd Woodbridge ja  Mark Woodforde
2001:  Jonas Björkman ja  Todd Woodbridge
2002:  Daniel Nestor ja  Mark Knowles
2003:  Bob ja  Mike Bryan
2004:  Bob ja  Mike Bryan
2005:  Bob ja  Mike Bryan
2006:  Bob ja  Mike Bryan
2007:  Bob ja  Mike Bryan
2008:  Daniel Nestor ja  Nenad Zimonjić
2009:  Bob ja  Mike Bryan
2010:  Bob ja  Mike Bryan
2011:  Bob ja  Mike Bryan
2012:  Bob ja  Mike Bryan
2013:  Bob ja  Mike Bryan
2014:  Bob ja  Mike Bryan
2015:  Jean-Julien Rojer ja  Horia Tecău
2016:  Jamie Murray ja  Bruno Soares
2017:  Łukasz Kubot ja  Marcelo Melo
ITF:n maailmanmestarit > Naisten nelinpeli

| Vuosi | Pelaajat |
| --- | --- |
1996:  Lindsay Davenport ja  Mary Joe Fernandez
1997:  Lindsay Davenport ja  Jana Novotná
1998:  Lindsay Davenport ja  Nataša Zvereva
1999: Martina Hingis ja  Anna Kournikova
2000:  Julie Halard-Decugis ja  Ai Sugiyama
2001:  Lisa Raymond ja  Rennae Stubbs
2002:  Virginia Ruano Pascual ja  Paola Suarez
2003:  Virginia Ruano Pascual ja  Paola Suarez
2004:  Virginia Ruano Pascual ja  Paola Suarez
2005:  Lisa Raymond ja  Samantha Stosur
2006:  Lisa Raymond ja  Samantha Stosur
2007:  Cara Black ja  Liezel Huber
2008:  Cara Black ja  Liezel Huber
2009:  Serena Williams ja  Venus Williams
2010:  Gisela Dulko ja  Flavia Pennetta
2011:  Květa Peschke ja  Katarina Srebotnik
2012:  Sara Errani ja  Roberta Vinci
2013:  Sara Errani ja  Roberta Vinci
2014:  Sara Errani ja  Roberta Vinci
2015: Martina Hingis ja  Sania Mirza
2016:  Caroline Garcia ja  Kristina Mladenovic
2017: Martina Hingis ja  Chan Yung-jan
Aiheesta muualla

International Tennis Federation
Petrus Pennanen

| Petrus Pennanen |
| --- | --- |

Henkilötiedot
Syntynyt: 27. huhtikuuta 1972 (ikä 52)
Poliitikko
Puolue:  Avoin puolue
Entiset puolueet:  Piraattipuolue
Vaalipiiri:  Helsinki
Kotipaikka:  Helsinki
Aiheesta muualla
Virallinen sivu
Petrus Samuli Pennanen (s. 27. huhtikuuta 1972) on Helsingin kaupunginvaltuuston varavaltuutettu, Avoin Puolue r.p.:n varapuheenjohtaja ja piraattipuolueen entinen puheenjohtaja.  Hän oli yhdessä Arto Lampilan kanssa ensimmäinen Suomen Piraattipuolueen ehdokas, joka on äänestetty poliittiseen luottamustoimeen.
Koulutus, työ ja luottamustoimet

Pennanen on valmistunut filosofian tohtoriksi Helsingin yliopistosta.
Pennanen on toiminut Nordic Institute for Theoretical Physicsin hallituksessa vuosina 1999–2000, Helsingin yliopiston teoreettisen fysiikan laitoksen hallituksessa vuosina 1991–1992 ja Helsingin yliopiston fysiikan opiskelijaryhmän puheenjohtajana vuosina 1991–1992.
Pennanen on myös muun muassa automaattisia suosittelujärjestelmiä kehittävän Leiki Oy:n perustaja ja toimitusjohtaja. Vuonna 2019 julkistettiin tieto, että Leiki Oy on myyty yhdysvaltalaiselle Doubleverifylle.
Politiikka

Pennanen oli ehdokkaana kuntavaaleissa vuonna 2012 ja sai 265 ääntä. Vuoden 2017 kuntavaaleissa hän sai 1 364 ääntä ja tuli valituksi Helsingin kaupunginvaltuustoon. Hän osallistui myös europarlamenttivaaleihin 2014 saaden 1 186 ääntä. Pennanen oli ehdolla eduskuntavaaleissa vuonna 2015 saaden 1 972 ääntä. Vuoden 2019 eduskuntavaaleissa hän sai 4 801 ääntä, mutta ei tullut valituksi.
Pennasen poliittinen slogan on ”Vapaus, järki ja rakkaus!”
Poliittisiksi tavoitteekseen hän kertoo muun muassa sääntelyn vähentämisen sekä yksilönvapauksien ja elinkeinonvapauden lisäämisen.
Pennanen on tullut tunnetuksi ennakkoluulottomasta suhtautumisesta puhtaamman ydinvoiman käyttöön energiantuotannossa. Hän on etenkin puhunut toriumin kiertoon perustuvan ydinvoiman puolesta vahvasti.
Hän haluaa myös vapauttaa julkisia tiloja muun muassa kauppakeskuksissa ja kerrostalojen käyttämättömissä liiketiloissa ”ihmisten kohtaamistiloiksi”, joissa ihmiset voivat oleskella ja keskustella keskenään tai järjestää avoimia kulttuuritapahtumia.
Pennanen ei pidä poliitikkoja itsekeskeisinä pyrkyreinä vaan ”porukkana, joka työskentelee paremman yhteiskunnan puolesta.” Hän itse sanoo edustavansa ”tieteeseen ja järkeen perustuvaa politiikkaa joka ei perustu vasemmisto–oikeisto-ajattelun kaltaisiin ideologisiin poteroihin.”
Vuoden 2019 eduskuntavaaleissa koetun tappion jälkeen Pennanen aloitti syksyllä neuvottelut liberaalipuolueen kanssa puolueiden yhdistämiseksi. Hän perusteli ajatustaan puolueiden samankaltaisella ideologialla, suuria puolueita suosivalla vaalijärjestelmällä ja tarpeella parantaa piraattien julkisuuskuvaa. Hänen mukaansa piraattipuolueen nimi, joka liitetään rikollisuuteen, estää puoluetta liittoutumasta suurempien puolueiden kanssa. Piraattipuolue järjesti yhdistymisehdotuksen osalta ylimääräisen puoluekokouksen, jossa ehdotus tyrmättiin eikä Pennanen asettunut uudelleen ehdolle puheenjohtajaksi. Joulukuussa 2019 hän siirtyi piraattipuolueesta uuteen liikkeeseen nimeltään Avoin puolue, joka lisättiin puoluerekisteriin 1. maaliskuuta 2021. Pennanen oli yksi liikkeen perustajista.
Pennanen oli ehdokkaana vuoden 2021 kuntavaaleissa Helsingissä RKP:n listoilla. Hän sai 848 ääntä, jolla tuloksella hän päätyi RKP:n valtuustoryhmän ensimmäiseksi varavaltuutetuksi. RKP erotti hänet kuitenkin ryhmästä Pennasen saaman huumetuomion jälkeen tammikuussa 2024.
Pennanen oli Avoimen puolueen ehdokkaana Helsingissä eduskuntavaaleissa 2023, sai 676 ääntä eikä tullut valituksi. Pennanen oli ehdolla europarlamenttivaaleissa 2024, sai 411 ääntä eikä tullut valituksi.
Oikeudessa

Helsingin käräjäoikeudessa alkoi 18. tammikuuta 2024 oikeudenkäynti, jossa Pennasta syytettiin huumausainerikoksesta ja silloisen naisystävänsä pahoinpitelystä. Poliisi takavarikoi pariskunnan yhteisestä kodista yli 20 grammaa eri huumausaineita, muun muassa marihuanaa ja LSD:tä vappuaattona 2021. Pennanen myönsi huumeet, mutta kiisti pahoinpitelyn. Hänet tuomittiin 24. tammikuuta huumausainerikoksesta 85 päiväsakkoon, joka teki hänen tuloillaan 3 400 euroa. Pahoinpitelysyytteet sen sijaan kaatuivat.
Topiramaatti

| --- | --- |


Topiramaatti
Systemaattinen (IUPAC) nimi
[(1R,2S,6S,9R)-4,4,11,11-tetrametyyli-3,5,7,10,12-pentaoksatrisyklo[7.3.0.0²,⁶]dodekaani-6-yl]metyylisulfamaatti
Tunnisteet
CAS-numero: 97240-79-4
ATC-koodi: N03AX11
PubChem CID: 5284627
DrugBank: DB00273
Kemialliset tiedot
Kaava: C12H21NO8S
Moolimassa: 339,36 g/mol
Farmakokineettiset tiedot
Hyötyosuus: 80 %
Proteiinisitoutuminen: 13–17 %
Metabolia: hepaattinen
Puoliintumisaika: 19–25 tuntia
Ekskreetio: renaalinen
Terapeuttiset näkökohdat
Raskauskategoria:  D(US) 
Reseptiluokitus:  reseptivalmiste (FI)  
Antotapa: suun kautta
Topiramaatti (kauppanimellä Topimax) on kouristuksia ehkäisevä lääkeaine, jonka McNeil Consumer Healthcare:n tutkijat Bruce E. Maryanoff ja Joseph F. Gardocki kehittivät vuonna 1979. Topiramaattia käytetään epilepsian paikallisalkuisten ja yleistyvien tajuttomuuskouristuskohtausten hoitoon, migreenien ehkäisyyn ja alkoholivieroitukseen. Lisäksi se voi vähentää epävakaata persoonallisuushäiriötä sairastavan henkilön aggressiivisuutta ja sitä käytetään jonkin verran myös kaksisuuntainen mielialahäiriön mania-jaksojen hoitoon. Mylan Pharmaceuticals toi lääkkeen myyntiin Yhdysvalloissa vuonna 1996. Topiramaatin käyttö migreenin ehkäisijänä raskaana ollessa tai imettävänä ei ole suositeltavaa. Suomessa lääkettä myy muun muassa Janssen-Cilag. Suomessa topiramaatilla on myyntilupa valmistenimillä Topimax, Topiramat Orion ja Topiramat Sandoz sekä yhdistelmävalmisteena fentermiinin kanssa valmistenimellä Qsiva.
Lääketieteellinen käyttö

Lääke kehitettiin alun perin epilepsian kouristuskuksen ehkäisyyn, mutta Yhdysvaltain elintarvike- ja lääkevirasto FDA:n mukaan Yhdysvalloissa sitä määrätään eniten migreenin ehkäisyyn. Tutkimuksen mukaan topiramaatti vähentää migreenikohtauksen toistuvuutta. Hoidollisesti hyödyllinen vaikutus alkoholivieroituksessa on tuntematon, mutta tutkijat olevattavat sen johtuvan topiramaatin hermovälitystä ehkäisevästä toiminnasta. Näyttöä tästä on vähän. Myöskään kaksisuuntaisen miealahäiriön hoidon tehokkuudesta ei ole paljoa tietoa.
Haittavaikutukset

Yleisimpiä haittavaikutuksia ovat painon lasku, uneliaisuus, huimaus, pahoivointi, tarkkaavaisuuden heikentyminen ja masennus. Harvoissa tapauksissa topiramaatti voi myös aiheuttaa sekundaarista ahdaskulmaglaukoomaa.
Aiheesta muualla

PubChem: Topiramate (englanniksi)
DrugBank: Topiramate (englanniksi)
Kyoto Encyclopedia of Genes and Genomes (KEGG): Topiramate (englanniksi)
Kouristuksen estolääkkeet
| GABAergiset |
| --- | --- |
GABAAR PAM: Barbituraatit: barbeksakloni • fenobarbitaali • metarbitaali • metyylifenobarbitaali • pentobarbitaali • primidoni • Karbamaatit: felbamaatti • Bentsodiatsepiinit: diatsepaami • klobatsaami  • klonatsepaami • kloratsepaatti • loratsepaami • midatsolaami • nimetatsepaami • nitratsepaami • tematsepaami • Muut: bromidi (kaliumbromidi, natriumbromidi) • imepitoiini • paraldehydi • stiripentoli
GABA-T -inhibiittorit: Rasvahapot (ja liittyvät): valproaatti • valpromidi • valproaatti pivoksiili • vigabatriini
Muut: GABAR-reseptorinaktivoijat: progabidi • GAT-1 -inhibiittorit: tiagabiini
| Kanavamodulaattorit |
| --- | --- |
Natrium-salpaajat: Hydantoiinit: etotoiini • fenytoiini • fosfenytoiini • mefenytoiini • Karboksamidit: eslikarbatsepiiniasetaatti • karbamatsepiini • okskarbatsepiini • Muut: lakosamidi • lamotrigiini • rufinamidi • topiramaatti • tsonisamidi
Kalsium-salpaajaat: Oksatsolidiinidionit: etadioni • parametadioni • trimetadioni • Suksinimidit: etosuksimidi • fensuksimidi • mesuksimidi • Gabapentinoidit: gabapentiini • pregabaliini
Kalium-avaajat: retigabiini
| Muut |
| --- | --- |
Hiilihappoanhydraasi-inhibiittorit: Sulfonamidit: asetatsolamidi • etoksotsolamidi • sultiaami
Muut: beklamidi • brivarasetaami • etirasetaami • kannabidioli • levetirasetaami • perampaneeli
Topiramaattia sisältävä norjalainen lääkepakkaus.
Koiratutka

Koiratutka on laite, jolla seurataan lemmikkieläintä maastossa. Yleisin eläinten seurantalaitteiden käyttäjäryhmä on metsästäjät, joille suunnatut tuotteet on kehitetty toimimaan ääriolosuhteissa. Kaupunkeihin on erilaisia tuotteita lemmikkikissojen ja -koirien seuraamiseen.
Termi "tutka" kuvaa hyvin toimintaa, vaikka sinällään näillä koiranpaikantimilla ei ole mitään tekemistä varsinaisen tutkan kanssa. Paikannustapoja on käytössä kaksi: radiosuuntima ja GPS-paikannus
Radiosuuntima

Koiran pannassa oleva radiolähetin lähettää signaalia, jota vastaanotetaan metsästäjällä olevalla vastaanottimella. Vastaanottimessa on suunta-antenni, jonka ansiosta vastaanotinta pyörittämällä voidaan kuulla ja nähdä, mistä suunnasta signaali kuuluu voimakkaimmin – koira on siinä suunnassa. Etäisyyden arviointi perustuu signaalin voimakkuuden arviointiin. Uusimmissa tuotteissa on automaattinen signaalin suunnan ja voimakkuuden määritys, jolloin vastaanotin näyttää suoraan kompassisuunnan koiraan ja antaa karkean etäisyysarvion.
GPS-paikannus

Toinen yleinen paikannustekniikka on koiran pannassa oleva GPS-vastaanotin. Se lähettää tietonsa matkapuhelinverkon kautta metsästäjällä olevaan matkapuhelimeen, jossa on paikannusohjelma. Koiran paikka näkyy tämän ohjelman kartalla. Tällaisia laitteita on ollut markkinoilla vuodesta 2001.
2000-luvun alkupuolella laitteet olivat GPS-matkapuhelimista muokattuja laitteita, joissa koiralla oleva laite oli valjaissa olevassa kotelossa.
2000-luvun puolivälin jälkeen tulivat markkinoille koiratutkat, jotka on integroitu kaulapantaan. GPS-vastaanottimien epäherkkyyden vuoksi GPS-antenni sijoitettiin keskelle koiran niskaa. Koiran kaulan alle asetetussa kotelossa oli virtalähde ja muuta elektroniikkaa.
2000-luvun lopulla GPS-vastaanottimien herkkyydet paranivat, jolloin GPS-vastaanotin ja kaikki muu elektroniikka on ollut mahdollista siirtää yhteen kokonaisuuteen, joka roikkuu koiran kaulassa. Tällöin koiran pantaosaan ei tarvitse laittaa johtoja, jotka voisivat rikkoutua. Toteutuksessa on eroja eri valmistajien välillä.
Pantaan integroidut koiratutkat ovat kevyitä, eivätkä tartu risuihin niin helposti kuin valjaat. Valjaissa on kuitenkin myös etunsa: Ne näkyvät selvästi metsässä ja lisäävät koiran turvallisuutta ampumatilanteissa ja liikenteessä. Valjaassa oleva laite on ihanteellisimmalla paikalla GPS- ja GSM-signaalin suhteen, joten valjaassa oleva laite toimii parhaiten huonoissa oloissalähde?. Muutamien merkkien paikanninosia voi käyttää sekä valjaissa että pannassa.
Nykyiset laitteet ovat vesitiiviitä, joten koira voi tarvittaessa myös uida. Nykyisissä GPS-pohjaisissa pannoissa paikannus saadaan metsästäjän matkapuhelimeen GPRS-yhteydellä tai tekstiviestillä. Ohjelmat ja laitteet sisältävät monia hyödyllisiä ominaisuuksia koiran seuraamiseen. Laitteesta saa tietoja muun muassa haukkutiheydestä, nopeudesta, akkujen tilasta ja koiran kulkemasta matkasta. Kehittyneimmissä laitteistoissa on mahdollisuus seurata laitteen kulkua myös internetistä, jolloin nähdään koko metsästysporukan sijainnit samalla kartalla. Tällöin edellytyksenä on kuitenkin saman valmistajan laitteiden ja ohjelmistojen käyttö.
Live in the LBC & Diamonds in the Rough

| Live in the LBC & Diamonds in the Rough Avenged Sevenfold |
| --- | --- | --- |

Livealbumin tiedot
 Äänitetty : DVD: 10. huhtikuuta 2008 CD: 2006–2008
 Julkaistu: 16. syyskuuta 2008
 Formaatti: CD/DVD
 Tuottaja(t): DVD: Adam Cook, Larry Jacobson CD: Avenged Sevenfold
 Tyylilaji: alternative metal, hard rock, metalcore
 Levy-yhtiö: Warner Bros. Hopeless
Avenged Sevenfoldin muut julkaisut
| Avenged Sevenfold 2007 | Live in the LBC & Diamonds in the Rough 2008 | Nightmare 2010 |
Live in the LBC & Diamonds in the Rough on Avenged Sevenfoldin julkaisema CD/DVD. Se sisältää Long Beachissa taltioidun livekeikan ja CD:n, joka sisältää kahden coverin lisäksi joitakin uusia kappaleita ja erilaisen version kahdesta jo ennemmin julkaistuista kappaleista.